María Elvira, 78 anos [#AcusadasPreferentes]
Channel: GZ Videos
Date: 2015-04-04

[‪#‎AcusadasPreferentes‬] Despois de ouvir o testemuño de María Elvira, de 78 anos e parte dunha familia de afectadas polas preferentes, ninguén dubidaría da súa versión, completamente oposta á sostida pola acusación gobernamental no tocante a uns feitos acontecidos durante as protestas deste colectivo. Ao tempo que a problemática das preferentes desapareceu dos principais medios, existen, porén, numerosos procesos xudiciais abertos contra as activistas, moitas delas persoas de máis de 70 anos, por supostas infraccións administrativas que nunca cometeron.
O vindeiro martes 17 ás 10:00 hai convocada unha concentración diante do Xulgado do Contencioso Administrativo de Pontevedra, coincidindo co xuízo doutros tres preferentistas do Baixo Miño sancionad@s inxustamente por participar en actos pacíficos de protesta. Animamos a nos solidarizar con elas/eles acudindo á convocatoria e partillando estes videos. ‪#‎STOPREPRESIÓN‬